'રંગરેજ'ના સ્થાપક નીતિ અને ગગન જૈનના જીવનમાં એક રસપ્રદ વળાંક આવ્યો હતો અને ત્યારથી તેમણે હેન્ડ પેઈન્ટેડ વસ્ત્રો અને હોમ ડેકોરનો બિઝનેસ શરૂ કરવાનું નક્કી કર્યું. તે સંપૂર્ણ રીતે સ્વસંચાલિત હતો. 2013માં YourStoryએ તેમની સાથે ચર્ચા કરી હતી. ત્યાં સુધીમાં તેમણે જયપુરી કલાકારોની મદદથી પોતાનો પહેલો ઓર્ડર પૂરો કરી દીધો હતો. આ કલાકારો દ્વારા અનેક વખત કલાની દુર્દશા વિશે શોક વ્યક્ત કરવામાં આવતો અને તેઓ ધીમે ધીમે તેનાથી દૂર થતા ગયા. આ યુગલ જ્યારે ઈન્દોર પહોંચ્યું તો તેમને આશા હતી કે તેમને થોડાઘણા કલાકારો મળશે જે તેમની રેન્જ પ્રમાણે હેન્ડ પેઈન્ટેડ વસ્ત્રો અને હોમ ડેકોરનો સામાન તૈયાર કરી આપે. તેમણે જ્યારે અખબારમાં જાહેરાત આપી તો તેમના આશ્ચર્ય વચ્ચે અનેક ગૃહિણીઓએ અરજી કરી. મહિલાઓને આનાથી વિશેષ શું જોઈએ. 'રંગરેજ' ખાતેના દરેક કર્મચારી પાસે પોતાના જીવનની, સંઘર્ષની હૃદયસ્પર્શી વાત છે. 40 વર્ષની નિધિ જૈન એવા પરિવારમાંથી આવે છે જ્યાં પરંપરાના આધારે મહિલાઓને કોઈપણ કામ કરવાની પરવાનગી આપવામાં આવતી નથી.